గాంధీనగర్ : వడ్డీ రేట్లలో కోత పెట్టాలంటే ద్రవ్యోల్బణం దిగిరావాలని ఆర్బిఐ గవర్నర్ ఉర్జిత పటేల్ స్పష్టం చేశారు. పెట్టుబడులను ప్రోత్సహించి, వృద్ధికి ఊతమిచ్చే అర్ధవంతమైన వడ్డీ రేట్లను అమలు చేయాలంటే విధిగా ద్రవ్యోల్బణం కనిష్ఠస్థాయిల్లో ఉండాలని వైబ్రంట్ గుజరాత సదస్సులో మాట్లాడుతూ ఆయన చెప్పారు. ద్రవ్యోల్బణాన్ని 4 శాతానికి పరిమితం చేయాలని ఆర్బిఐ లక్ష్యంగా పెట్టుకున్న విషయం ప్రస్తావిస్తూ, కనిష్ఠ స్థాయికి తేవడం మాత్రమే కాకుండా దానిని, కనిష్ఠ స్థాయిల్లోనే దీర్ఘకాలం పాటు కట్టడి చేయడం కీలకమని వివరించారు. విత్తలోటుపై ఆందోలన వ్యక్తం చేస్తూ, జి 20 దేశాలన్నింటిలోకి, కేంద్ర-రాష్ట్ర ప్రభుత్వాల ఉమ్మడి రుణ సమీకరణ భారతలోనే ఎక్కువగా ఉందని ఆయన తెలిపారు. దీనిని నియంత్రించాల్సిన అవసరం ఉందని అభిప్రాయపడ్డారు. స్థూల ఆర్థిక రంగం స్థిరత్వానికి భంగం కలగకుండా భారత అప్రమత్తంగా ఉండాలని ఉర్జిత పటేల్ సూచించారు. బ్యాంకుల రీక్యాపిటలైజేషన్ను ఆయన సమర్ధించారు. బ్యాంకు లు అవసరాలకు అనుగుణంగా మూలధనాన్ని సమకూర్చుకోగలిగినపుపడే ఆర్థిక రంగానికి దన్నుగా నిలుస్తాయని ఆయన చెప్పారు. ప్రపంచంలోని రెండు ప్రధాన ఆర్థిక వ్యవస్థలు చైనా, అమెరికాల్లో చోటుచేసుకుంటున్న పరిణామాలను గురించి పరోక్షంగా ప్రస్తావిస్తూ, ఇప్పటి వరకు సాధించిన విజయాలను కాపాడుకోవడంతో పాటు వాటిని తదుపరి వృద్ధికి సోపానాలుగా వినియోగించుకోవాలని ఉర్జిత అన్నారు.
gandhinagar : vaddi retlalo kotha pettalante dravyolbanam digiraavaalani arbi gavarnar urjita patel spashtam chesaru. pettubadulanu prothsahinchi, vruddhiki ootamichhe ardhavantamaina vaddi retlanu amalu cheyalante vidhigaa dravyolbanam kanishtasthaayillo undaalani wibrent gujaraata sadassulo maatlaadutuu aayana cheppaaru. dravyolbanaanni 4 saataaniki parimitam cheyalani arbi lakshyamgaa pettukunna vishayam prastaavistuu, kanishta sthaayiki tevadam matrame kakunda daanini, kanishta sthaayillone deerghakaalam paatu kattadi cheyadam keelakamani vivarinchaaru. vittalotupai aandolana vyaktam chestu, ji 20 desalannintiloki, kendra-rashtra prabhutvaala ummadi runa sameekarana bhaaratalone ekkuvagaa undani aayana telipaaru. deenini niyantrinchaalsina avasaram undani abhipraayapaddaaru. sthoola aardhika rangam sthirathvaaniki bhangam kalagakunda bhaarata apramattamgaa undaalani urjita patel suuchimchaaru. byaankula reekyaapitalaijeshannu aayana samardhinchaaru. byaanku lu avasaraalaku anugunamgaa mooladhanaanni samakuurchukogaliganipupa aardhika rangaaniki dannugaa nilustaayani aayana cheppaaru. prapanchamloni rendu pradhaana aardhika vyavasthalu chaina, americallo chotuchesukuntunna parinaamaalanu gurinchi parokshamgaa prastaavistuu, ippati varaku saadhinchina vijayaalanu kapadukovadamto paatu vaatini tadupari vruddhiki sopanaluga viniyoginchukovalani urjita annaru.